wickkiey/tamil-wikipedia-chunked huggingface dataset:
# ஜோர்ஜ் ஜெயராஜசிங்கம்

## பின்னணி

சிறுபான்மை இலங்கைத் தமிழரான ஜெயராஜசிங்கம் இலங்கையின் கிழக்கே கோமாரி என்ற ஊரில் பிறந்தவர். இவர் மன்னார் மாவட்ட மெதடிசத் திருச்சபையைச் சேர்ந்தவர்.  
ஜெயராஜசிங்கம் மன்னார் மாவட்டத்தில் முருங்கன் கிராமத்தில் உள்ள ஜீவோதயம் மெதடிச மையம் என்ற பண்ணைக்குப் பொறுப்பாக நியமிக்கப்பட்டிருந்தார். ஈழப்போரின் போது இப்பகுதியில் காணாமல் போனோர் மற்றும் கொலை செய்யப்பட்டவர்களின் குடும்பங்களுக்கு சமூகப் பணி, மற்றும் மதப்பணி ஆற்றுவதில் முன்னின்று உழைத்தார்.  
1984 ஆம் ஆண்டில் இலங்கைத் தரைப்படையால் மேற்கொள்ளப்பட்ட வலிந்த தாக்குதல்களில் பாதிப்படைந்த உள்ளூர் மக்களின் மனித உரிமைகள் தொடர்பில் இவரும், வண். மேரி பஸ்தியானும் பல்வேறு உதவிகளை செய்து வந்தனர். 1984 ஆம் ஆண்டில் இராணுவத்தினரால் நிகழ்த்தப்பட்ட மன்னார் படுகொலைகளை விசாரிப்பதற்காக நியமிக்கப்பட்ட சனாதிபதி ஆணைக்குழு முன் இவர் சாட்சியமளித்தார்.
# ஜோர்ஜ் ஜெயராஜசிங்கம்

## படுகொலை

பாக்சு கிறிஸ்டி என்ற பன்னாட்டுக் கத்தோலிக்க அமைதி இயக்கத்தின் அறிக்கையின் படி, 1984 டிசம்பர் 13 இல் ஜோர்ஜ் ஜெயராஜசிங்கம் தெரிவித்த சில முறைப்பாடுகள் தொடர்பாக இராணுவத்தினர் மேலதிகத் தகவல்களுக்காக அவரை அழைத்திருந்தனர். ஜெயராஜசிங்கம், அவரது மனைவி பிறிஜெட் ஜெயராஜசிங்கம் (ஒரு சிங்களவர்), சாரதி அப்துல் காதர் சுலைமான், முருங்கன் காவல்நிலையத்தைச் சேர்ந்த யேசுதாசன் ரோச் என்ற தமிழ்க் காவல்துறையினர் ஆகிய நால்வரும் மன்னாரில் இருந்து முருங்கன் செல்லும் வழியில் இலங்கைப் படைத்துறையினர் எனச் சந்தேகிக்கப்படுபவர்களால் வழிமறிக்கப்பட்டு, நால்வரும் சுட்டுக் கொல்லப்பட்டனர். இறந்த உடல்களை வாகனத்துடன் சேர்த்து எரித்தனர். இந்நிகழ்வின் பின்னர் வண. மேரி பஸ்தியான் இறந்தவர்களின் உடல்களைக் கண்டுபிடித்து ஜீவோதயம் மெதடித்தப் பண்ணையியில் சேர்ப்பித்தார்.
# ராஜ குமாருடு

**ராஜ குமாருடு** 1999-இல் வெளிவந்த தெலுங்குத் திரைப்படமாகும். இதனை கே. ராகவேந்திர ராவ் இயக்கியிருந்தார். இதில் மகேஷ் பாபு, பிரீத்தி சிந்தா ஆகியோர் முக்கியக் கதாபாத்திரத்தில் நடித்திருந்தனர்.
# ராஜ குமாருடு

## நடிகர், நடிகையர்

- மகேஷ் பாபு - ராஜ் குமார்
- பிரீத்தி சிந்தா - ராணி
- பிரகாஷ் ராஜ்
- ஜெய பிரகாஷ் ரெட்டி
- சுமலதா
- கிருஷ்ணா
# சுமலதா

**சுமலதா** (பிறப்பு 27 ஆகஸ்ட் 1963) இந்தியத் திரைப்பட நடிகை மஞ்சுளா ஆவார். இவர் இருநூற்றிற்கும் மேற்பட்ட திரைப்படங்களில் நடித்துள்ளார். தெலுங்குத் திரைப்படங்கள், மலையாளத் திரைப்படங்கள், கன்னடத் திரைப்படங்கள் மற்றும் இந்தித் திரைப்படங்கள் ஆகியவற்றில் நடித்துள்ளார்.
# சுமலதா

## வரலாறு

இவர் தமிழ்நாட்டில் உள்ள சென்னையில் 1963 இல் பிறந்தவர். மலையாளத் திரைப்படத்துறையில் புகழ்பெற்ற இவர், கன்னடத் திரைப்பட நடிகரான அம்பரீஷை திருமணம் செய்து கொண்டார். தற்போது பெங்களூரில் வசிக்கின்றார்.
# சுமலதா

## திரைப்படங்கள்

### தமிழ்

- *கரையெல்லாம் செண்பகப்பூ* (1981) (தமிழ்)
- *குடும்பம் ஒரு கதம்பம்* (1981) (தமிழ்)
- *முரட்டுக் காளை* (1980) (தமிழ்)
- *ஒரு ஓடை நதியாகிறது* (1983) (தமிழ்)
# சுமலதா

## அரசியல்

பாரதிய ஜனதா கட்சி ஆதரவுடன், சுயேட்சை வேட்பாளரான நடிகை சுமலதா, 2019 நாடாளுமன்ற மக்களவைத் தேர்தலில், மண்டியா மக்களவைத் தொகுதியிலிருந்து வென்றார்.
# ஸூரத்துல் கவ்ஸர்

ஸூரத்துல் கவ்ஸர் மிகுந்த நன்மைகள் என்பது திருக்குர்ஆனின் 108வது அத்தியாயம் ஆகும்.  
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  
திருக்குர்ஆனின் 108 அத்தியாயமாகத் திகழும் ஸூரத்துல் கவ்ஸர் (மிகுந்த நன்மைகள்)மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.  
- ஸூரத்துல் கவ்ஸர் மதினாவில் அருளப்பட்டதாக கருத்து முரண்பாடுகளும் உள்ளன
# ஸூரத்துல் கவ்ஸர்

## பெயர்

<font color="green" size="2">** ஸூரத்துல் கவ்ஸர் ** </font> என்ற அரபுச் சொல்லுக்கு அகராதியில் பொருள் இல்லை. நபிவழியிலும் இதற்குச் சான்று இல்லை.சிலர் <font color="green" size="2">** மிகுந்த நன்மைகள் ** </font> எனப் கொண்டுள்ளனர்.
# ஸூரத்துல் கவ்ஸர்

## <font color="green" size="4">**کَوۡثَرَ ** </font> கவ்ஸர் என்றால் என்ன

நியாயத் தீர்ப்பு நாளில் மக்கள் தாகத்தால் தவிக்கும் போது அவர் களுக்கு விநியோகம் செய்வதற்கு அல்லாஹ் கவ்ஸர் எனும் ஒரு தடாகத்தை ஏற்படுத்துவான். அதை விநியோகம் செய்யும் பொறுப்பு நபிகள் நாயகம் (ஸல்) அவர்களிடம் வழங்கப்படும். இந்தத் தடாகத்தின் பெயரே கவ்ஸர் ஆகும்.சூரா கவ்ஸர்(108) விளக்கம்
# ஸூரத்துல் கவ்ஸர்

## மிகுந்த நன்மைகள்

| இல | அரபு | தமிழாக்கம் |  |
| --- | --- | --- | --- |
| <span>بِسْمِ اللّهِ الرَّحْمـَنِ الرَّحِيم</span> | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |  |  |
| ۞108:1. | <span> إِنَّا أَعْطَيْنَاكَ الْكَوْثَرَ</span> | (நபியே!) நிச்சயமாக நாம் உமக்கு கவ்ஸர் (என்ற தடாகத்தை) கொடுத்திருக்கின்றோம். |  |
| ۞108:2. | <span> فَصَلِّ لِرَبِّكَ وَانْحَرْ </span> | எனவே, உம் இறைவனுக்கு நீர் தொழுது, குர்பானியும் கொடுப்பீராக. |  |
| ۞108:3. | <span> إِنَّ شَانِئَكَ هُوَ الْأَبْتَرُ</span> | நிச்சயமாக உம்முடைய பகைவன் (எவனோ) அவன்தான் சந்ததியற்றவன்.. | } |
# ஜெயசுதா

**ஜெயசுதா** (*Jayasudha*, பிறப்பு: டிசம்பர் 17, 1958) இந்திய நடிகையும், ஒரு சட்டமன்ற உறுப்பினரும் ஆவார். இவர் ஆந்திரப் பிரதேசத்தில் சிக்கந்தராபாத் தொகுதியின் காங்கிரஸ் சட்டமன்ற உறுப்பினராக 2009 முதல் 2014 வரை இருந்தவர். இவர் தமிழ், கன்னடம், மலையாளம், இந்தி ஆகிய மொழித் திரைப்படங்களில் நடித்துள்ளார்.
# ஜெயசுதா

## வரலாறு

ஜெயசுதா தமிழ்நாட்டில் சென்னையில் 17 டிசம்பர், 1958ல் தெலுங் பேசும் குடும்பம் ஒன்றில் பிறந்தார். இவரது இயற்பெயர் சுஜாதா. இவருடைய அத்தை நடிகையும், இயக்குனருமான விஜய நிர்மலா ஆவார். 1972ல் தெலுங்குத் திரைப்படத்தில் குழந்தை நட்சத்திரமாக நடித்துள்ளார். அரங்கேற்றம் திரைப்படத்தில் இயக்குநர் பாலசந்தர் இவருக்கு சிறிய கதாபாத்திரத்தினைத் தந்தார். *சொல்லத்தான் நினைக்கிறேன்*, *நான் அவனில்லை*, *அபூர்வ ராகங்கள்* போன்றத் தமிழ்த் திரைப்படங்களிலும் நடித்துப் புகழ்பெற்றார்.  
இவரது கணவர் நித்தின் கபூர் 2017 மார்ச் 14 அன்று கட்டிடம் ஒன்றின் மாடியில் இருந்து குதித்து தற்கொலை செய்து கொண்டார்.
# ஜெயசுதா

## சில திரைப்படங்கள்

- *செக்கச்சிவந்த வானம்* (2018)
- *சீத்தம்மா வகிட்டிலோ சிரிமல்லி செட்டு* (2013) (டப்பிங்)
- *சோலோ* (2011)
- *1977* (2009) - தமிழ்
- *கொத்த பங்காரு லோகம்* (2008)
- *காளிதாசு* (2008)
- *அரக்கன்* (2008)
- *பருகு* (2008)
- *விஜயதசமி* (2007)
- *போட்டோ*
- *பொமரில்லு* (2006)
- *ஸ்டைல்* (2006)
- *பாலு ஏபிசிடிஇஎப்ஜி* (2005)
- *திருமால் (திரைப்படம்)* (2003)
- *அம்மா நானா ஓ தமிழ் அம்மாயி* (2003)
- *பூல்ஸ்* (2003)
- *இஸ்டம் (2001 திரைப்படம்)* - மலையாளத் திரைப்படம்
- *தவசி* (2001) – தமிழ்த் திரைப்படம்
- *சின்னா* (2001)
- *அலைபாயுதே* (2000) – தமிழ்த் திரைப்படம்
- *அந்திமந்தாரை* (1996) - தமிழ்த் திரைப்படம்
- *ராஜதுறை* (1993) - தமிழ்த் திரைப்படம்
- *பாண்டியன்* (1992) – தமிழ்த் திரைப்படம்
- *நினைத்தாலே இனிக்கும்* (1979) - தமிழ்த் திரைப்படம்
- *பட்டாக்கத்தி பைரவன்* (1979) – தமிழ்த் திரைப்படம்
- *இரு நிலவுகள்* (1979) - தமிழ் டப்பிங்
- *ஆயிரத்தில் ஒருத்தி* (1975) – தமிழ்த் திரைப்படம்
- *அபூர்வ ராகங்கள்* (1975) – தமிழ்த் திரைப்படம்
- *மன்னவன் வந்தானடி* (1975) – தமிழ்த் திரைப்படம்
- *தங்கத்திலே வைரம்* (1975) – தமிழ்த் திரைப்படம்
- *மேல்நாட்டு மருமகள்* (1975) – தமிழ்த் திரைப்படம்
- *பட்டிக்காட்டு ராஜா* (1974) – தமிழ்த் திரைப்படம்
- *வெள்ளிக்கிழமை விரதம்* (1974) – தமிழ்த் திரைப்படம்
- *தீர்க்க சுமங்கிலி* (1974) – தமிழ்த் திரைப்படம்
- *திருப்பதி (திரைப்படம்)* (1974)
- *நான் அவனில்லை* (1974) – தமிழ்த் திரைப்படம்
- *சொல்லத்தான் நினைக்கிறேன்* (1973) – தமிழ்த் திரைப்படம்
- *பாரத விலாஸ்* (1973) – தமிழ்த் திரைப்படம்
- *அரங்கேற்றம்* (1973) – தமிழ்த் திரைப்படம்
# ஜெயசுதா

## சில திரைப்படங்கள்

### தயாரிப்பு

- *ஹேன்ட்ஸ் அப்* (1999)
# விக்கிப்பீடியா:சேமி&தொகு

**சேமி$தொகு** என்பது ஒரு கட்டுரையை சேமித்த பின் மீண்டும் தொகுப்பதைத் தவிர்த்து **சேமி&தொகு** எனும் பொத்தானை அழுத்துவதன் மூலம் பக்கத்தை சேமித்து பின் தொகுக்கும் பக்கத்துக்கு கொண்டுவர உதவும் ஒரு நிரல்வரி (script) ஆகும்.
இந்த முழு நிரல்வரியும் ஆங்கில விக்கிப்பீடியா பயனரான மப்டுலால் எழுதப்பட்டது. இது தமிழ் விக்கிப்பீடியாவிற்கு ஏற்பப் பயனர் ஆதவன் மூலம் தனிப்பயனாக்கப்பட்டது.
# விக்கிப்பீடியா:சேமி&தொகு

### நிரல்வரியாக நிறுவ

- இதனை நிறுவ நெறியத் தோல் பக்கம் (இவ்விணைப்பைச் சொடுக்கவும்) என்ற பக்கத்திற்கு சென்று பின்வரும் வரியை நகலெடுத்து ஒட்டவும். (Copy & paste)  
'''<big><source lang="javascript">
importScript('பயனர்:Aathavan jaffna/saveandedit.js');
</source></big>
'''  
- குறிப்பு:- பயன்படுத்த முன் விருப்பத்தேர்வில் தொகுத்தல் பகுதியில் *தொகுத்துக் கொண்டிருக்கும் பக்கத்தை சேமிக்காமல் வெளியேறினால் எனக்கு எச்சரிக்கை செய்* என்பதன் சரியை எடுத்து சேமித்தபின் பயன்படுத்தல் மிகச்சிறப்பு. வழுக்களை முறையிட இங்கு வரவும்:- வழுவை முறையிடுக
# விக்கிப்பீடியா:சேமி&தொகு

## பயன்படுத்துதல்

இந்த நிரல்வரியை நிறுவி, தங்கள் உலவியின் இடைமாற்றை நீக்கிய பின்னர் (<math>ctrl+F5</math> அழுத்தி இடைமாற்றை நீக்கவும்) இது செயல்பாட்டுக்கு வரும். நீங்கள் தொகுத்துக் கொண்டிருக்கும் பக்கத்தில் சேமி எனும் பொத்தானுக்கு பக்கத்தில் சேமி&தொகு என்பதும் இருக்கும். அதை அழுத்தினால் செயற்படும்.
# விக்கிப்பீடியா:சேமி&தொகு

## தோற்றம்

en:User:Mabdul/saveandedit.js
# திருப்பாடல் 130

**திருப்பாடல் 130** (செப்துவசிந்தா எண்ணிக்கையில்: **திருப்பாடல் 129**), என்பது விவிலியத்தின் திருப்பாடல்கள் நூலில் இடம்பெறும் பாடலாகும். *ஆண்டவரே! ஆழ்ந்த துயரத்தில் இருக்கும் நான் உம்மை நோக்கி மன்றாடுகிறேன்* எனத்தொடங்கும் இப்பாடலானது தவத்திருப்பாடல்களுல் ஒன்றாகும். இலத்தீனில் இதன் துவக்கவரியான *De profundis* என்னும் பெயரால் அதிகம் அறியப்படுகின்றது. இது துன்பநேரத்தில் உதவிக்காக மன்றாடலும் சீயோன் மலைத் திருப்பயணப் பாடலும் ஆகும்.  
இது கிறித்தவத்தில் உத்தரிப்பு நிலையினருக்காக மன்றாடும் போது பயன்படுத்தப்படுகின்றது. இதனை வேண்டுவோருக்கு திருச்சபை வழங்கும் பலன்கள் உண்டு.
# திருப்பாடல் 130

## பாடல் வரிகள்

தமிழ் விவிலிய பொது மொழிபெயர்ப்பில் இப்பாடல்:
# திரிபுரா பல்கலைக்கழகம்

**திரிபுரா பல்கலைக்கழகம்** என்பது இந்திய அரசால், திரிபுரா மாநிலத்தில் அமைக்கப்பட்டுள்ள பல்கலைக்கழகம். இதன் வளாகம், திரிபுரா தலை நகர் அகர்தலாவிலிருந்து `0 கி.மீ தொலைவில் உள்ள சூரியமணி நகரில் உள்ளது. இந்த பல்கலைக்கழகத்துடன் இருபதுக்கும் அதிகமான கல்லூரிகள் இணைக்கப்பட்டுள்ளன.
# திரிபுரா பல்கலைக்கழகம்

## துறைகள்

### அறிவியல்

- இயற்பியல் துறை
- கணிதவியல் துறை
- கணினிப் பொறியியல் துறை
- காட்டியல் மற்றும் உயிர்ப்பன்மையியல் துறை
- தகவல் தொழில் நுட்பவியல் மற்றும் கணினித் துறை
- தாவரவியல் துறை
- நுண்ணுயிரியல் துறை
- புவியியல் மற்றும் பேரிடர் மேலாண்மை துறை
- புள்ளியியல் துறை
- மருந்தகவியல் துறை
- மனிதவியல் துறை
- மின் பொறியியல் துறை
- மூலக்கூற்றியல் துறை
- விலங்கியல் துறை
- வேதியியல் துறை
# திரிபுரா பல்கலைக்கழகம்

## துறைகள்

### கலை

- அரசியல் துறை
- ஆங்கில மொழித் துறை
- இசைத் துறை
- இந்தி மொழித் துறை
- உளவியல் துறை
- ஊரக வளர்ச்சித் துறை
- கல்வித் துறை
- கலைத் துறை
- சட்டத் துறை
- சமசுகிருதத் துறை
- சமூகவியல் துறை
- பொருளியல் துறை
- மெய்யியல் துறை
- மேலாண்மைத் துறை
- வங்காள மொழித் துறை
- வரலாற்றுத் துறை
# திரிபுரா பல்கலைக்கழகம்

## துறைகள்

### பட்டயம்

- பழங்குடியினர் மொழி
- மூங்கில் பயிரிடுதல்
- ரப்பர் தொழில் நுட்பம்
# திரிபுரா பல்கலைக்கழகம்

## நூலகம்

முன்பிருந்த கல்கத்தா பல்கலைக்கழகத்தில் இருந்து ஆயிரக்கணக்கான நூல்கள் பெறப்பட்டு, நூலகம் அமைக்கப்பட்டது. திரிபுராவில் உள்ள பெரிய நூலகங்களில் இதுவும் ஒன்று. துறைசார்ந்த நூல்கள் பலவும் சேகரிக்கப்பட்டுள்ளன. பன்னாட்டு அளவிலான ஆய்விதழ்களும் சேகரிக்கப்படுகின்றன. இணைய இணைப்பு வசதியும் வழங்கப்பட்டுள்ளது.
# எஃப்எல்ஸ்மித்

****எஃப்எல்ஸ்மித்** & கோ A/S ** (*FLSmidth & Co. A/S*, **எஃப்எல்எஸ்** ) என்பது டென்மார்க்கில் கோபன்ஹேகனை தலைமையிடமாகக் கொண்டுள்ள பன்னாட்டு பொறியியல் நிறுவனமாகும். இது உலக அளவில் சுமார் 15,900-ம் ஊழியர்களைக் கொண்டு சிமெண்ட் மற்றும் கனிம தொழில் துறைகளுக்கு தேவையான தொழிற்சாலைகள், இயந்திரங்கள், அமைப்புமுறைகள் மற்றும் சேவைகளை வழங்கி வருகிறது. இந்த நிறுவனம் கோபன்ஹேகனின் NASDAQ OMX பங்கு மாற்றகத்தில் C20 குறியீட்டு பெற்ற நிறுவனமாகும். இது உலகம் முழுவதிலும் சுமார் ஐம்பதிற்கும் மேற்பட்ட நாடுகளில் அலுவலகங்களைக் கொண்டுள்ளது.
# எஃப்எல்ஸ்மித்

## வரலாறு

எஃப்எல்ஸ்மித் & கோ A/S 1882 ஆம் ஆண்டு ஜனவரி 2 ஆம் தேதி ஃபிரெட்ரிக் லேஸ்சு ஸ்மித் என்பவரால் டென்மார்க்கில் உள்ள கோபன்ஹேகனில் நிறுவப்பட்டது.
# தைமோசின்

அணுக்கருக் காந்த ஒத்ததிர்வு வரைவு (NMR) வடிவம்]]  
**தைமோசின்கள்** (Thymosins) என்பவை பல விலங்குகளின் திசுக்களில் காணப்படும் இயக்குநீர் வகையைச் சேர்ந்த சிறிய புரதங்களாகும். தைமசிலிருந்து முதன்முதலாகப் பிரித்தெடுக்கபட்டதால் தைமோசின்கள் என்ற பெயர் பெற்றாலும், தற்பொழுது இவற்றில் பெரும்பாலானவை பல்வேறு திசுக்களில் உள்ளதாகக் கண்டறியப்பட்டுள்ளது. தைமோசின்கள் பலதரப்பட்ட உயிரியல் செயற்பாடுகளில் ஈடுபட்டுள்ளது. முதன்மையாக, தைமோசின் ஆல்ஃபா<sub>1</sub>, தைமோசின் பீட்டா<sub>4</sub> போன்றவை மருத்துவத்தில் சாத்தியப்படக்கூடிய இன்றியமையாப் பயன்களைக் கொண்டுள்ளது; இவற்றில் சில ஆய்வகங்களிலிருந்து மருத்துவகங்களுக்குச் சென்றுள்ளன. இவை, உயிரிய விளைவு மாற்றிகளாக (biological response modifiers) வகைப்படுத்தப்பட்டுள்ளன.
# தி ஹெல்ப்

**தி ஹெல்ப்** (*The Help*) கேத்ரின் ஸ்டாக்கெட் என்னும் அமெரிக்கப் பெண் எழுத்தாளர் எழுதிய புதினம். இது அமெரிக்காவின் மிசிசிப்பி நகரில் உள்ள வீடுகளில் பணியாற்றும் ஆப்பிரிக்க பெண்களைப் பற்றிய கதை. இது 35 நாடுகளில், மூன்று மொழிகளில் வெளியானது. இதன் ஐம்பது லட்சத்திற்கும் அதிகமான பிரதிகள் விற்கப்பட்டுள்ளன. இது அதிகம் விற்கப்பட்ட நூல்களின் பட்டியலில் இடம் பெற்றது.
# தி ஹெல்ப்

## கதை

இந்த கதை மூன்று நபர்களைப் பற்றியது. ஐபிலீன் கிளார்க், மின்னி ஜாக்சன், ஸ்கீட்டர் பிலான் ஆகிய மூவரின் வாழ்க்கையில் சந்தித்த இன வெறித் தாக்குதல் பற்றியது.
# தி ஹெல்ப்

## திரைப்படம்

இந்த கதையினால் உந்தப்பட்ட, ஆசிரியரின் நண்பரான டேட் டெய்லர், இதை திரைப்படமாக்க முனைந்தார். அதைத் தொடர்ந்து, மிசிசிப்பி நகரின் பாகங்களில் படப்பிடிப்பு நடைபெற்றது.  
84வது அகாதமி அவார்ட்ஸ் நிகழ்ச்சியின் போது, இந்த படத்தில் நடித்த ஆக்டேவியா ஸ்பென்சர், சிறந்த துணை நடிகையாகத் தேர்வானார். இந்தப் படம், சிறந்த படப்பிடிப்பு, சிறந்த நடிகை, சிறந்த துணை நடிகை ஆகிய பிற மூன்று விருதுகளையும் பெற்றது.
# தி ஹெல்ப்

## விருதுகளும் சிறப்புகளும்

- நியூயார்க் டைம்ஸ் வெளியிட்ட "அதிகம் விற்கப்பட்ட நூல்கள்"
- அமேசானின் 2009 ஆம் ஆண்டின் சிறந்த நூல்
- ஆரஞ்சு பிரைஸ் லாங்லிஸ்ட்
- நாவலுக்கான எக்ஸ்குளூசிகவ் பிரைஸ்
# தி ஹெல்ப் (திரைப்படம்)

**தி ஹெல்ப்** என்பது 2011-ஆம் ஆண்டில் வெளியான ஆங்கிலத் திரைப்படம். இது கேத்ரின் ஸ்டாக்கெட் எழுதிய தி ஹெல்ப் என்ற நாவலை அடிப்படையாகக் கொண்டது. அந்த நூலின் ஆசிரியையின் தோழராக இருந்த டேட் டெய்லர், இதன் இயக்குநர் ஆவார்.  
ஸ்கீட்டர் பிலன் என்ற ஆங்கிலேயப் பெண்ணுக்கு, அவளுடனான இரண்டு ஆப்பிரிக்க வேலைக்காரப் பெண்களுக்குமான தொடர்பைப் பற்றிய கதை.
அந்த இரு பெண்கள் சந்திக்கும் கொடுமைகளை கதையாக எழுத நினைக்கிறாள், ஊடகவியலாளராகிய வெள்ளைக்காரப் பெண்மணி.  
இந்த கதை அமெரிக்காவில் உள்ள மிசிசிப்பியில் படமாக்கப்பட்டது. ஜெசிகா சாஸ்டெய்ன், எம்மா ஸ்டோன், வியோலா டேவிஸ், ஒக்டேவியா சுபென்சர் ஆகியோர் முன்னணி வேடங்களில் நடித்திருந்தனர். சிறந்த துணை நடிகை, சிறந்த படப்பிடிப்பு, சிறந்த நடிகை ஆகிய விருதுகளுக்காகப் பரிந்துரைக்கப்பட்டது. சிறந்த துணை நடிகைக்கான விருதை பெற்றது.
இது 2012 ஆம் ஆண்டிற்கான ஸ்கிரீன் ஆக்டர்ஸ் கில்டு விருதைப் பெற்றது.
# தி ஹெல்ப் (திரைப்படம்)

## கதை

ஐபிலீன் கிளார்க் என்ற கறுப்பின வேலைக்காரப் பெண்ணுக்கு ஐம்பது வயது. இவள் வெள்ளைக்காரக் குழந்தைகளை வளர்ப்பதிலேயே தன் வாழ்க்கையைக் கழிக்கிறாள். அண்மையில், தன் மகனை விபத்தில் பறிகொடுத்தவள். இவளது தோழி மின்னி ஜாக்சனும் கறுப்பின வேலைக்காரப் பெண். வால்டர்ஸ் என்ற பெண்ணின் வீட்டில் பணிபுரிகிறாள்.
ஸ்கீட்டர் பிலன் என்ற ஆங்கிலேய பெண், கல்லூரிப் படிப்பை முடித்துவிட்டு, வீடு திரும்புகிறாள். தன் அன்பிற்கு உரிய பணிப் பெண்ணைத் தேடுகிறாள். அவள் வேலையை விட்டு சென்றதாக அறிகிறாள். தனக்கு தெரிவிக்கப்படாததால் குழம்புகிறாள். ஸ்கீட்டர், எழுத்துத் துறையில் ஆர்வம் மிக்கவள். உள்ளூர் பத்திரிக்கை ஒன்றில் வேலைக்கு சேர்கிறாள். இந்த நிலையில், ஆங்கிலேயர்கள், அவர்களின் கறுப்பின வேலைக்காரப் பெண்களிடம் கொண்டுள்ள எண்ணத்தைக் கண்டு வருந்துகிறாள். இதைப் பற்றி எழுத நினைக்கிறாள்.
# நதால், பிரேசில்

**நத்தால்** (*Natal*, , *நத்தாவ்* *கிறித்துமசு*) பிரேசிலின் வடகிழக்கு மாநிலமான இரியோ கிராண்டெ டொ நோர்தெயின் தலைநகரமும் மிகப் பெரிய நகரமும் ஆகும். பிரேசிலிய புவியியல் மற்றும் புள்ளிவிவர நிறுவனத்தின் சூலை 2009 அறிக்கையின்படி இங்கு 950, 820 (பெருநகரப் பகுதியில் 1,363,547) மக்கள் வாழ்கின்றனர். பிரேசிலிய பொருளியல் ஆய்வுக் கழகத்தால் இது நாட்டின் மிகவும் பாதுகாப்பான தலைநகர நகரமாகக் கருதப்படுகிறது.  
1980களில் கட்டமைக்கப்பட்ட *வயா கோசுடீரா* என்ற கடலோர நெடுஞ்சாலையும், 10 கி.மீ. தொலைவுள்ள கடலோர நிழற்சாலைகளும் மணற்குன்றுகளும் இதனை ஓர் சுற்றுலாத்தலமாக்கி உள்ளன. இங்கு சுற்றுலாப் பயணிகளை ஈர்க்குமாறு பல இடங்கள் உள்ளன; இயற்கை அழகு ததும்பும் மரக்காஜோவின் தூய நீரும், உலகின் பெரும் முந்திரித் தோட்டங்களும், ரியெசு மார்கோசு கோட்டை, ஆல்பெர்ட்டோ மரனோ அரங்கம், நியூட்டன் நவர்ரோ பாலம் போன்ற வரலாற்றுச் சிறப்பு மிக்க கட்டிடங்களும் நினைவுச்சின்னங்களும் (பொண்டா நெக்ரா, பிப்பா கடற்கரை, ஜெனிபாப்பு போன்ற) அழகான கடற்கரைகளும் புகழ்பெற்ற சுற்றுலாவிடங்களாக அமைந்துள்ளன. இங்கு நடைபெறும் தெருத்திருவிழாவான *கார்நத்தால்* பரவலாக அறியப்பட்டதாகும். இங்கு பிரேசிலின் இரண்டாவது பெரிய பூங்காவான *பார்க்கு தாசு துனாசு* உள்ளது.  
இந்த நகரம் ஆபிரிக்காவிற்கும் ஐரோப்பாவிற்கும் அண்மையில் அமைந்துள்ள தலைநகர நகரமாக உள்ளது. இங்குள்ள *அகத்தோ செவெரோ பன்னாட்டு வானூர்தி நிலையம்* நத்தாலை பிரேசிலின் பிற நகரங்களுடன் இணைப்பதுடன் பன்னாட்டு சேவைகளையும் இயக்குகிறது. 2014 உலகக்கோப்பை காற்பந்து நடைபெறும் நகரங்களில் ஒன்றாக நத்தால் தெரிந்தெடுக்கப்பட்டுள்ளது.
# டி. என். ஏ இரட்டித்தல்

ஒரு டி.என்.ஏ மூலக்கூறு அதனை ஒத்த இரண்டு டி.என்.ஏக்களை உருவாக்கும் செயற்பாடே **டி.என்.ஏ இரட்டித்தல்** எனப்படும். இது அனைத்து உயிரினங்களிலும் நடைபெறும் மிக முக்கியமான உயிரியற் செயற்பாடாகும். இதுவே மரபுரிமையின் அடிப்படையுமாகும். இச்செயன்முறையூடாகவே தாய்க்கலத்திலிருந்து மகட்கலங்களுக்குப் பாரம்பரியத் தகவல்கள் கடத்தப்படுகின்றன. மெய்க்கருவுயிரி கலங்களின் இழையுருப் பிரிவில் இடையவத்தையின் S அவத்தையில் நிகழ்கின்றது. நிலைக்கருவிலி கலங்களின் இருகூற்றுப் பிளவுக்கு முன்னரும் இச்செயற்பாடு நிகழ்கின்றது. இதன் மூலம் உருவாக்கப்படப்போகும் புதிய கலங்களுக்கான டி.என்.ஏக்கள் தயார் செய்யப்படுகின்றன. இக்கட்டுரையில் இழையுருப்பிரிவில் நடைபெறும் எளிய டி.என்.ஏ இரட்டித்தலே எடுத்தாளப்படுகின்றது. ஒடுக்கற்பிரிவின் இழையுருப் பிரிவு போன்ற கட்டத்துக்கு முன்னர் டி.என்.ஏ இரட்டிக்கப்படும்.  
டி.என்.ஏ சுருளி வடிவான இரு பட்டிகையாலான மாமூலக்கூறாகும். இரட்டித்தலின் போது இதன் இரண்டு பட்டிகைகளும் பிரிக்கப்பட்டு கலத்திலுள்ள (நிலைக்கருவிலிகளில் கலத்தில் நடைபெறும்; மெய்க்கருவுயிரிகளில் கலத்தின் கருவில் இரட்டித்தல் நடைபெறும்) நொதியங்களின் உதவியுடன் அவ்விரு பட்டிகைகளையும் படித்தகடாகப் பயன்படுத்திப் புதிய நியூக்கிலியோடைட்டுகள் சேர்க்கப்பட்டு புதிய இரு டி.என்.ஏக்கள் உருவாக்கப்படுகின்றன. அரிதான் வழுக்கள் இல்லாவிட்டால் புதிதாக உருவாக்கப்பட்ட டி.என்.ஏக்கள் முற்றிலுமாக *தாய்* டி.என்.ஏயை ஒத்திருக்கும். கலத்திலுள்ள நொதியங்கள் வழு ஏற்படுவதை இயலுமான வரை தடுக்கின்றன. டி.என்.ஏ இரட்டிப்பின் போது தேவைப்படும் புதிய நியூக்கிலியோடைட்டுகளை கொண்டு வரும் முக்கிய நொதியமாக டி.என்.ஏ பாலிமரேசு காணப்படுகின்றது. ஒவ்வொரு புதிய டி.என்.ஏயிலும் ஒரு டி.என்.ஏ பெற்றார் டி.என்.ஏயாகவும் மற்றைய பட்டிகை புதியதெனவும் கருதப்படுகின்றது. இது பாதி-பழமை பேணும் இரட்டித்தல் முறை எனப்படும்.  
செயற்கையாக பக்டீரியாக்களிலிருந்து வேறுபடுத்தப்பட்ட பொலிமரேசு நொதியத்தைப் பயன்படுத்தி கலத்துக்கு வெளியே செயற்கையாக டி.என்.ஏ இரட்டித்தலைச் செயற்படுத்த முடியும்.
# டி. என். ஏ இரட்டித்தல்

## டி.என்.ஏ இரட்டிக்கும் முறை

டி.என்.ஏ இரட்டிக்கும் முறை உயிரினங்களுக்கிடையில் பொதுவான செயன்முறையென்றாலும், ஆர்க்கியா, பக்டீரியா மற்றும் மெய்க்கருவுயிரி கலங்களுக்கிடையில் செயற்படும் நொதிய வகைகளில் மிகப் பெரும் வேறுபாடுகள் உள்ளன. டி.என்.ஏ ஹெலிக்கேசு (Helicase) டி.என்.ஏயின் இரட்டை விரிபரப்புச் சுருள் குலைக்கின்றது. டி.என்.ஏயின் இரண்டு பட்டிகைகளையும் என்டோநியூக்கிலியேசு (Endonuclease) எனும் நொதியம் ஐதரசன் பிணைப்புக்களை உடைத்துப் பிரிக்கின்றது. உடைக்கப்பட்ட ஒவ்வொரு பட்டிகையும் உருவாக்கப்படவுள்ள டி.என்.ஏக்களுக்கான பிறப்புரிமைத் தகவலை வழங்கும். டி.என்.ஏ பொலிமரேசு (DNA Polymerase) முன்னிலையில் ஒவ்வொரு ஒற்றைப் பட்டிகைக்குத் தேவையான மற்றைய பட்டிகையை உருவாக்கத் தேவையான நியூக்கிலியோடைட்டுகள் ஒழுங்குபடுத்தப்படுகின்றன. ஒழுங்குபடுத்தப்பட்ட சுயாதீன நியூக்கிலியோடைட்டுகள் ஐதரசன் பிணைப்புக்கள் மூலம் தாய் டி.என்.ஏயின் ஒற்றைப் பட்டிகையுடன் இணைக்கப்பட்டு இரண்டு டி.என்.ஏக்கள் உருவாக்கப்படுகின்றன. இச்செயற்பாட்டுக்கு டி.என்.ஏ லிக்கேசு எனும் நொதியம் அவசியமாகும்.
# டி. என். ஏ இரட்டித்தல்

## டி.என்.ஏ இரட்டிக்கும் முறை

### டி.என்.ஏ இரட்டித்தலில் உதவும் புரதங்கள்/ நொதியங்கள்

| நொதியம் | தொழில் |  |
| --- | --- | --- |
| டி.என்.ஏ ஹெலிகேசு | டி.என்.ஏயின் சுருளிக் கட்டமைப்பைக் குலைக்கின்றது. |  |
| டி. என். ஏ பாலிமரேசு | 5' தொடக்கம் 3' திசையில் புதிய டி.என்.ஏக்களை உருவாக்கல். விகாரங்களைத் தவிர்க்க உதவும். |  |
| DNA clamp | பொலிமரேசு நொதியம் பிரிந்து செலவதைத் தடுக்கும் நொதியம் |  |
| Single-Strand Binding (SSB) Proteins | Bind to ssDNA and prevent the DNA double helix from re-annealing after DNA helicase unwinds it, thus maintaining the strand separation. |  |
| Topoisomerase | சிக்கலாகக் குலைந்துள்ள டி.என்.ஏயை ஒழுங்குபடுத்தும். |  |
| DNA Gyrase | Relieves strain of unwinding by DNA helicase; this is a specific type of topoisomerase |  |
| DNA Ligase | Re-anneals the semi-conservative strands and joins Okazaki Fragments of the lagging strand. |  |
| Primase | Provides a starting point of RNA (or DNA) for DNA polymerase to begin synthesis of the new DNA strand. |  |
| Telomerase | Lengthens telomeric DNA by adding repetitive nucleotide sequences to the ends of **eukaryotic chromosomes**. | } |
# கொரிந்தியன்சு அரங்கம்

**கொரிந்தியன்சு அரங்கம்** (**Arena Corinthians**) பிரேசில் நாட்டின் சாவோ பாவுலோ நகரில் அமைந்திருக்கும் விளையாட்டரங்கம் ஆகும். முழுவதும் கட்டிமுடிக்கப்பட்ட பின்னர், *கொரிந்தியன்சு பவுலிஸ்டா விளையாட்டுக் கழகம்* இதனைத் தமது தன்னக விளையாட்டரங்கமாக பயன்படுத்தவுள்ளது. கட்டுமானப் பணிகள் முடிந்த பின்னர், பிரேசிலின் உயர்மட்ட கால்பந்துக் கூட்டிணைவில் ஐந்தாவது மிகப்பெரிய அரங்கமாகவும், பிரேசிலின் பதினொன்றாவது பெரிய அரங்கமாகவும் திகழும். 48,234 பார்வையாளர்கள் அமரும் வகையில் கட்டப்பட்டு வருகிறது.  
2014 உலகக்கோப்பையின் முதல் போட்டி இந்த அரங்கில்தான் நடத்தப்பட இருக்கிறது; மொத்தம் ஆறு போட்டிகள் கொரிந்தியன்சு அரங்கில் நடத்தப்படும். முதல் போட்டிக்கு 65,000 பார்வையாளர்கள் அமர்ந்து கண்டுகளிக்கும் வண்ணம் தற்காலிக இருக்கைகள் இவ்வரங்கில் அமைக்கப்படும்.
# கொரிந்தியன்சு அரங்கம்

## குறிப்புதவிகள்

**Citations**
# கொரிந்தியன்சு அரங்கம்

## வெளியிணைப்புகள்

- Arena Corinthians official website
- Odebrecht Arena Corinthians official website
- Images tagged Arena Corinthians at Flickr
-
- Arena Corinthians 3D Model Picture Gallery
-
- Illustrated article about Arena Corinthians
# நெம்புருள் இயங்கமைவு

**நெம்புருள் இயங்கமைவு** (Cam Mechanism) ஒரு நேர்த்தொடர்பு இயங்கமைவு (Direct Contact Mechanism). அதாவது, உள்ளிடு உறுப்பும், வெளியிடு உறுப்பும், இடையில் வேறு பாகங்கள் இன்றி நேரடியாக இணைக்கப்பட்ட இயங்கமைவு.  
இந்த இயங்கமைவிற்கு, குறைந்த பட்சம்
1. சட்டகம் அல்லது நிலைக்கண்ணி (Frame or Fixed Link)
1. உள்ளிடு உறுப்பான நெம்புருள்
1. வெளியிடு உறுப்பான தொடர்வி (Follower) ஆகிய மூன்று உறுப்புகள் போதும். இது நெம்புருள்-தொடர்வி இயங்கமைவு என்றும் அழைக்கப்படுகிறது.  
சீரான சுழற்சியை, சீரற்ற நேர்கோட்டு இயக்கமாக அல்லது சீரற்ற ஊசலாட்ட இயக்கமாக மாற்ற இந்த இயங்கமைவு பயன்படுகிறது. உள்ளிடு, வெளியிடு உறுப்புகள் நேர்த்தொடர்பு உடையதால், வெளியிடு நகர்வு, துல்லிய நகர்வாகக் (Exact/Accurate motion) கிடைப்பது நெம்புருள் இயங்கமைவின் சிறப்பம்சமாகும்.
# மிர்ச்சி

**மிர்ச்சி** 2013 ஆவது ஆண்டில் வெளியான தெலுங்கு திரைப்படமாகும். இத்திரைப்படத்தினை கொரட்டல சிவா இயக்கியிருந்தார். இப்படத்தில் பிரபாஸ், அனுஷ்கா, ரிச்சா கங்கோபாத்யாய். சத்யராஜ், ஆதித்யா மற்றும் நதியா ஆகியோர் நடித்திருந்தனர்.
# மிர்ச்சி

## நடிகர்கள்

- பிரபாஸ் - ஜெய்
- ஜெயசூர்யா (நடிகர்)
- ராம் சரண்- லீயோன் சரண்
- அனுஷ்கா - வெண்ணிலா
- சத்யராஜ் - தேவ் ஜெயின் தந்தை
- ரிச்சா கங்கோபாத்யாய் - மானசா
- யாமி கௌதம்- நேகா சரண்
- நதியா - லதா
- பிரம்மானந்தம்
- சம்பத் ராஜ்
- ஆதித்யா
- ராஜீவ் பில்லை-ஆக்கோன்
- ஹேமா
- சோனு சூத்
- சிரஞ்சீவி (நடிகர்)
- முரளி சர்மா
- கிருஷ்ண முரளி
- வெண்ணிலா கிசோர்
- பிரம்மாஜி
- ஷ்ரவன்
# ரீபெல்

**ரீபல்** 2012 தெலுங்கு அதிரடித் திரைப்படமாகும். இப்படத்தினை எழுதி இயக்கியவர் ராகவேந்திர லாரன்ஸ் ஆவார். இத்திரைப்படத்தில் பிரபாஸ், தமன்னா, தீக்ஷா செத் ஆகியோர் நடித்திருந்தனர்.
# ரீபெல்

## நடிகர்கள்

- பிரபாஸ் - ரிசி
- தமன்னா - நந்தினி
- தீக்ஷா செத்
- கிருஷ்ணம் ராஜூ - பூபதி
- விகரம் சிங் - டேவிட்
- பிரம்மானந்தம் - நரச ராஜூ
- பிரபா -
- ம. சூ. நாராயணா
- கோவை சரளா
- அலி
- முகேஷ் ரிசி
- பிரதீப் ரவட்
- ஜீவா
# காங்கேயன் (அரசன்)

**காங்கேயன்** 12 ஆம் நூற்றாண்டில் வாழந்தவன். புலவர் ஒட்டக்கூத்தரைப் பேணியவன். இரண்டாம் குலோத்துங்கன் ஆட்சிக்கு உட்பட்டு ஆண்டுவந்த சிற்றரசன். இவனது தலைநகர் காஞ்சிபுரம். போர் மறவர்களாக விளங்கிய செங்குந்தர் மரபினன். புலவர் ஒட்டக்கூத்தர் இவனைப் போற்றிய நூல் காங்கேயன் நாலாயிரக் கோவை.
# குய்யாபா

**குய்யாபா** (*Cuiabá*) பிரேசிலின் மாதொ குரோசொ மாநிலத்தின் தலைநகரம் ஆகும். இது தென் அமெரிக்காவின் சிகச்சரியான நடுமையத்தில் அமைந்துள்ளது. இதுவும் அடுத்துள்ள நகரமான வார்சியா கிராண்டும் இணைந்து மாநிலத்தின் பெருநகரப் பகுதியாக அமைந்துள்ளன.  
1719இல் தங்க வேட்டையின்போது நிறுவப்பட்ட இந்த நகரம், மாதொ குரோசொ மாநிலத் தலைநகரமாக 1818 முதல் இருந்து வருகிறது. கால்நடை மற்றும் வேளாண் பொருட்களுக்கான வணிக மையமாக திகழ்கிறது. குய்யாபாவின் தனிமைச் சூழலாலும் தொழிலாளர் குறைவாலும் பொருளியல் வளர்ச்சி தடைபட்டுள்ளது. ஆற்றுப்படகுகள் இன்னமும் முதன்மையான போக்குவரத்தாக விளங்குகிறது.  
அனல்மின் மற்றும் புனல்மின் நிலையங்கள் விரிவாக்கப்பட்டுள்ளன; 2000இல் பொலிவியாவிலிருந்து இயற்கை வளிமக் குழாய்கள் இட்டபின்னர் இவை மேம்படுத்தப்பட்டுள்ளன. இங்கு *மாதொ குரோசொ கூட்டரசு பல்கலைக்கழகம்* அமைந்துள்ளது. மாநிலத்தின் மிகப்பெரிய காற்பந்து மைதானம் அரீனா பன்டனல் இங்குள்ளது.  
இங்குள்ள பல அருங்காட்சியகங்கள் ஐரோப்பிய, ஆபிரிக்க, உள்நாட்டு அமெரிக்க பண்பாடுகளின் தாக்கத்தைக் காட்சிப்படுத்துகின்றன. இந்த நகரம் தனது சமையல்பாணி, நடனம், இசை மற்றும் கைவினைப் பொருட்களுக்காக பெயர்பெற்றது. *"அமேசானுக்கான தெற்கு வாயில்"* என அறியப்படும் குய்யாபா வெப்பமான அயனமண்டல வானிலையைக் கொண்டுள்ளது. 2014 உலகக்கோப்பை காற்பந்து நடைபெறும் நகரங்களில் ஒன்றாக உள்ளது.
# எம். சி. சாக்ளா

**மொகமதலி கரீம் சாக்ளா** (30 செப்டெம்பர் 1900–9 பிப்ரவரி 1981) உயர் நீதிமன்ற நீதிபதியாகவும் வெளி நாடுகளின் தூதராகவும், நடுவணரசின் கல்வி அமைச்சராகவும் இருந்தவராவார். **எம்.சி சாக்ளா** என்றும் அறியப்படுகிறார். 1948 முதல் 1958. வரை மும்பை உயர் நீதிமன்றத் தலைமை நீதிபதியாகப் பணியாற்றியுள்ளார்.
# எம். சி. சாக்ளா

## இளமையும் கல்வியும்

எம். சி. சாக்ளா மும்பையில் செப்டம்பர்30, 1900ல் சியா முஸ்லிம் வணிகக் குடும்பத்தில் பிறந்தார். 1905ல் சாக்ளாவின் தாய் இறந்தார். பம்பாய் தூய சேவியர் பள்ளியிலும், 1919 முதல் 1922 வரை ஆக்ஸ்போர்டு இலண்டன் கல்லூரியில் வரலாறு பாடத்தினையும் படித்தார். மும்பை உயர் நீதிமன்றத்தில் வழக்கறிஞராகப் பதிவு செய்து கொண்டார்.
# எம். சி. சாக்ளா

## பணியும் பதவிகளும்

1922இல் ஆக்சுபோர்டிலிருந்து இந்தியாவுக்குத் திரும்பியபின்,
பம்பாய் உயர்நீதி மன்றத்தில் வழக்குரைஞராகப் பணியாற்றினார்.
முசுலீம் லீக்கில் உறுப்பினர் ஆனார். ஜின்னா தேசிய வாதியாக இருந்தபோது அவரிடம் பற்றும் தொடர்பும் கொண்டார். ஆனால் பிற்காலத்தில் பாகிஸ்தான் பிரிவினைக் கொள்கையில் கருத்து வேறுபட்டதால் அவரிடமிருந்தும் முசுலீம் கட்சியிலிருந்தும் விலகினார். 1927 இல் அரசு சட்டக் கல்லூரியில் பேராசிரியர் ஆனார்.
1946இல் பம்பாய் பல்கலைக் கழக துணைவேந்தராக பொறுப்பேற்றார்.
1947 ஆகஸ்ட்டு 15 இல் பம்பாய் உயர்நீதி மன்ற நீதிபதி பதவியை ஏற்றார். அக்டோபர் 4, 1956இல் மகாராட்டிர தற்காலிக ஆளுநராகப் பொறுப்பேற்றார். அப்பதவியில் இரண்டு மாதங்கள் இருந்தார்.  
அமெரிக்கத் தூதராகவும் (ஏப்பிரல் 1958—சூன் 1961) இங்கிலாந்து தூதராகவும் (ஏப்பிரல் 1962—செப்டெம்பர் 1963) பணியாற்றினார்.
அமெரிக்காவில் தூதராகப் பணியாற்றும்போதே மெக்சிகோவிலும் கியூபாவிலும் இந்தியத் தூதராகப் பணியாற்றினார்.  
இங்கிலாந்திலிருந்து திரும்பியதும் மத்திய கல்வி அமைச்சரானார்.
செப்டம்பர் 1957இல் பன்னாட்டு நீதி மன்றத்தில் தற்காலிக நீதிபதியாக பொறுப்பு வகித்தார். ஜனவரி 17, 1958இல் டி. டி. கிருஷ்ணமாச்சாரி நிதி அமைச்சராக இருந்தபோது நடந்த முறைகேட்டை விசாரிக்க சாக்ளா அமர்த்தப்பட்டார். ஒரு மாத இடைவெளிக்குள் விசாரணையை முடித்து அறிக்கையையும் அரசுக்குச் சமர்ப்பித்தார்.  
அக்டோபர் 1965இல் யுனஸ்கோ தூதுக் குழு தலைவர் ஆனார். ந்வம்பர் 1966இல் இந்திரா காந்தி அமைச்சரவையில் வெளியுறவு அமைச்சர் பதவி வகித்தார். ஆகஸ்ட் 31, 1967 இல் இந்தியைக் கட்டாய மொழியாக இந்திய அரசு கொண்டு வந்தபோது அதை எதிர்த்து அமைச்சர் பதவியைத் துறந்தார். ஜூன் 25, 1975இல் அன்றைய பிரதம அமைச்சர் இந்திராகாந்தி நெருக்கடி நிலைமையை நடைமுறைப் படுத்தியதை சாக்ளா எதிர்த்தார்.
# எம். சி. சாக்ளா

## கருத்துகளும் எண்ணங்களும்

இந்தியா ஒற்றுமையாக இருக்கவேண்டும், மதச்சண்டையால் பிளவுபடக் கூடாது என்று கருதினார். ஆங்கிலத்தை வெறுத்து இந்தியை திடீரென ஆட்சிமொழி ஆக்குவதை எதிர்த்தார். எழுத்துரிமை, பேச்சுரிமை, மக்களாட்சி ஆகியவற்றுக்குத் தீங்கு ஏற்பட்டபோது எதிர்த்துக் குரல் கொடுத்தார். காசுமீர் மாநிலம் இந்தியாவுக்கே சொந்தம் என்றும் காசுமீர் சிக்கலில் ஐ. நா. அவை குறுக்கிடக்கூடாது என்றும் ஐக்கிய நாடுகள் அவையில் பேசினார்.  
பிறப்பில் இசுலாமியராக இருந்தபோதும் மதப்பற்று இல்லாமல் வாழ்ந்தார். அவர் இறந்ததும் அவர் விருப்பப்படி இசுலாம் மத மரபுக்கு மாறாக அவருடைய உடல் எரிக்கப்பட்டது.  
1985இல் பம்பாய் உயர்நீதி மன்ற வளாகத்தில் அவருடைய சிலை திறக்கப்பட்டது. அச்சிலையின் பீடத்தில் "சாக்ளா ஒரு உயர்ந்த நீதிபதி, உயர்ந்த குடிமகன், உயர்ந்த மனிதர்" என்று எழுதப்பட்டுள்ளது.  
சாக்ளா எழுதிய தன் வரலாற்று நூலான "ரோசஸ் இன் திசம்பர்" இது வரை எட்டு பதிப்புகள் வெளியாகியுள்ளது
# எம். சி. சாக்ளா

## மேற்கோள் நூல்

- CHIEF JUSTICE MAHOMMEDALI CURRIM CHAGLA
- ROSES IN DECEMBER (First Edition 1973) Published by Bharatiya Bhavan,Bombay.
# அமசோனியா அரங்கம்

**அமசோனியா அரங்கம்** (*Arena da Amazônia*) பிரேசிலின் அமேசோனாசு மாநிலத்தில் மனௌசு நகரில் அமைந்துள்ள காற்பந்தாட்ட விளையாட்டரங்கமாகும். இது முந்தைய விவால்டோ விளையாட்டரங்கம் இருந்தவிடத்தில் கட்டப்பட்டுள்ளது. இவ்வரங்கத்தில் 46,000 பார்வையாளர்கள் அமரக்கூடியத் திறன் உள்ளது. 2010 முதல் கட்டத் தொடங்கப்பட்ட இவ்வரங்கம் திசம்பர் 2013இல் முழுமை பெற்றது. இங்கு 2014 உலகக்கோப்பை காற்பந்து போட்டியின் ஆட்டங்கள் நடைபெறும்.
# அமசோனியா அரங்கம்

## 2014 உலகக்கோப்பை காற்பந்து

<div></div>
| நாள் | நேரம் (ஒருங்கிணைந்த அனைத்துலக நேரம்-04) | அணி #1 | ஆட்டம் | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| சூன் 14, 2014 | 18:00 | ஆட்டம் 8 | குழு டி |  |  |  |
| சூன் 18, 2014 | 18:00 | ஆட்டம் 18 | குழு ஏ |  |  |  |
| சூன் 22, 2014 | 18:00 | ஆட்டம் 30 | குழு ஜி |  |  |  |
| சூன் 25, 2014 | 16:00 | ஆட்டம் 41 | குழு ஈ | } |  |  |
# நுகேகொடை

**நுகேகொடை** (*Nugegoda*, இலங்கையின் மேற்கு மாகாணத்தில், கொழும்பு புறநகர் பகுதியில் உள்ள ஒரு நகரம் ஆகும். இது ஸ்ரீ ஜயவர்தனபுர மற்றும் தெகிவளை-கல்கிசை மாநகரசபைகளின் எல்லைப்பகுதிகளுக்குள், கொழும்பு மாநகரசபையின் எல்லைக்கு வெளியில் அமைந்துள்ளது. இங்கு சிங்கள மற்றும் தமிழ் மக்கள் வாழ்கின்றனர்.
# பலபட்டடைச் சொக்கநாதப் புலவர்

**பலபட்டடைச் சொக்கநாதப் புலவர்** எனப் போற்றப்படும் புலவர் 18-ஆம் நூற்றாண்டில் வாழ்ந்தவர். தேவை உலா, அழகர் கிள்ளை விடு தூது, வண்டு விடு தூது, மதுரை மும்மணி கோவை, மதுரை யமக அந்தாதி , பத்மகிரி நாதர் தென்றல் விடு தூது முதலான நூல்களைப் பாடியவர். தனிப்பாடல் திரட்டு நூலில் இவரது தனிப்பாடல்கள் 66 இடம்பெற்றுள்ளன.
# பலபட்டடைச் சொக்கநாதப் புலவர்

## வேறுபாடு காண்க

சொக்கநாதப் புலவர்
# பிரிமுஸ் சிராய்வா

**அந்தோனி சூசைரெத்தினம் பிரிமுஸ் சிராய்வா** (*Anthony Soosai Ratnam Pirimus Sraiva*, பிறப்பு: 24 நவம்பர் 1973) என்பவர் இலங்கைத் தமிழ் வழக்கறிஞரும், அரசியல்வாதியும், மாகாணசபை உறுப்பினரும் ஆவார்.  
சிராய்வா 2013 மாகாணசபைத் தேர்தலில் இலங்கைத் தமிழரசுக் கட்சியினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக]]ப் போட்டியிட்டு வட மாகாண சபைக்குத் தேர்தெடுக்கப்பட்டார். இவர் 12,927 விருப்பு வாக்குகள் பெற்று மன்னார் மாவட்டத்தில் முதலாவதாக வந்தார். இவர் 2013 அக்டோபர் 11 அன்று யாழ்ப்பாணம் வீரசிங்கம் மண்டபத்தில் முதலமைச்சர் க. வி. விக்னேஸ்வரன் முன்னிலையில் 1வது வட மாகாண சபை உறுப்பினராகப் பதவிப் பிரமாணம் செய்து கொண்டார்.  
இவர் காவல்துறை, மற்றும் பொதுப் பாதுகாப்புத் தொடர்பாக முதலமைச்சருக்கு ஆலோசகராக முதலமைச்சரினால் நியமிக்கப்பட்டார்.
# தேவை உலா

**தேவை உலா** (**தேவையுலா**) என்னும் நூல் பலபட்டடைச் சொக்கநாதப் புலவர் இயற்றிய நூல். 18-ஆம் நூற்றாண்டில் தோன்றியது. தேவை என்பது ஊரின் பெயர். இது இராமேசுவரத்தைக் குறிக்கும். உலா என்னும் சிற்றிலக்கிய வகை நூல்களில் ஒன்று.
# தேவை உலா

## தேவையுலா காப்புப் பாடல்

வெண்பா யாப்பில் அமைந்துள்ள இந்த நூலின் காப்புச் செய்யுள் ஆதியுலா கொண்ட இராமேசன் மேல் இந்த நூல் பாடப்பட்டதாகக் குறிப்பிடுகிறது.
# தேவை உலா

## தேவையுலா *பாடலடிகள்* எடுத்துக்காட்டு

:நீர்கொண்ட மேக நிறங்கொண்ட மால்கமலப்
:போர்கொண்ட கண்மலராற் பூசித்தும்-சீர்கொண் 1
:டுப மன் னியுவி னுபதேசம் பெற்றுஞ்
:செபமன் னியபூசை செய்தும்-இபமென்ன 2
:வந்து பிறந்த மதலையைச் சாம்பனென
:இந்துகுலத் தொன்றுபெய ரிட்டழைத்தும்-வெந்துயரை 3
:மேன்மாற்றும் வில்லோத கேச்சுர லிங்கத்தை
இதில் கூறப்பட்டுள்ள செய்தி
:நீர் கொண்ட கருமேகம் போல் நிறம் கொண்டவன் திருமால். அவன் தன் தாமரை போன்ற கண்-மலரால் சிவபெருமானைப் பூசித்தான். பூசித்த இடம் இந்த ஊர். உபமன்னியு என்பவன் இவ்வூர்ச் சிவபெருமானிடம் உபதேசம் பெற்றான். செபம் மன்னிய பூசை செய்தான். 'இபம்' என்னும் குழந்தையாக வந்து பிறந்த ஊர் இது. இவனைச் 'சாம்பன்' என்பர். இவன் சந்திர குலத்தைச் சேஏர்ந்தவன். இந்த ஊர் கொடிய துன்பங்களை மாற்றும். இந்த ஊரிலுள்ள லிங்கத்தின் பெயர் **வில்லோத கேச்சுர லிங்கம்**.
# தூய்மை பெறும் நிலை

**தூய்மை பெறும் நிலை** அல்லது **உத்தரிப்புநிலை** அல்லது **உத்தரிக்கிற ஸ்தலம்** என்பது கத்தோலிக்க திருச்சபையின் நம்பிக்கையின்படி சாகும் வேளையில் நம்பிக்கையுடன் கடவுளோடு நட்புறவில் இறந்தும் விண்ணகம் செல்ல முழு தகுதியற்றவர்களாக இருப்பவர்கள், சிறிது காத்திருந்து தூய்மைபெற்று முதிர்ச்சியடைய கடவுளால் அளிக்கப்படும் வாய்ப்பு ஆகும். இவர்கள் இந்த நிலையில் தங்கள் பாவங்களுக்கு உரிய வேதனைப்பட்டு, தூய்மை அடைவார்கள் எனவும் முற்றிலும் தூய்மை அடைந்த பிறகு, விண்ணகம் செல்வார்கள் எனவும் கத்தோலிக்கர் நம்புகின்றனர். இத்தகையோருக்கு கத்தோலிக்க திருச்சபையினர் இவ்வுலகில் இருந்து தங்களின் மன்றாட்டினால் உதவிட முடியும் என நம்புகின்றனர். நவம்பர் மாதம் முழுதும் இந்த நிலையில் இருப்போருக்காக கத்தோலிக்கர்கள் சிறப்பாக மன்றாடுகின்றனர். குறிப்பாக இறந்த விசுவாசிகள் அனைவரின் நினைவு நாளன்று அவர்களின் கல்லரைகளுக்குச்சென்று மன்றாடுவது வழக்கமாய் உள்ளது.
# பத்தரமுல்லை

**பத்தரமுல்லை** (*Battaramulla*, ) என்பது இலங்கையின் வணிகத் தலைநகர் கொழும்பின் ஒரு புறநகர் ஆகும். இது கொழும்பின் மத்திய பகுதியான கோட்டையில் இருந்து 5.2 மைல்கள் தூரத்தில் இலங்கை நாடாளுமன்றத்திற்கு அருகில் அமைந்துள்ளது. கொழும்பு மாவட்டத்தில் வேகமாக வளரும், நிர்வாக வர்த்தக மற்றும் குடியிருப்பு பகுதிகளில் ஒன்றாகும்.  
பத்தரமுல்லை முன்னர் தனியான பத்தரமுல்லை நகரசபையினால் நிருவகிக்கப்பட்டு வந்தது. தற்போது இது கடுவலை மாநகர சபையின் கீழ் நிருவகிக்கப்படுகிறது. தளவத்துகொடை, சிறீ ஜெயவர்தனபுர கோட்டை, மாலபே ஆகிய நகரங்கள் பத்தரமுல்லையின் எல்லை நகர்கள் ஆகும்.  
சுயாதீன தொலைக்காட்சி ஒலிபரப்பு நிலையம் மற்றும் கல்வி 'இசுருபாய' அமைச்சு, தேர்வு துறை அமைச்சு ஆகியன இங்கே அமைந்துள்ளன. இலங்கையின் பிரபலமான நட்சத்திர விடுதிகளும் மற்றும் தனியார் பாடசாலை, தேசிய பாடசாலைகளும் இங்கே அமைந்துள்ளன.
# கேஸ்தலோவ் (சியாரா)

**எசுடேடியோ பிளாசிடொ அடெரால்டொ கேஸ்தலோவ்**, (*Estádio Plácido Aderaldo Castelo*) பரவலாக **கேஸ்தலோவ்** அல்லது **சிகான்டெ டா போவா விஸ்ட்டா**, பிரேசிலின் சியாரா மாநிலத்தில் போர்த்தலேசா நகரில் அமைந்துள்ள காற்பந்தாட்ட விளையாட்டரங்கம் ஆகும். மிகவும் கூடியதாக 67,037 பார்வையாளர்கள் அமரக்கூடிய இவ்வரங்கம் நவம்பர் 11, 1973இல் திறக்கப்பட்டது. சியாரா விளையாட்டுக் கழகத்திற்கும் போர்த்தலேசா விளையாட்டுக் கழகத்திற்கும் தாயக மைதானமாகிய இவ்வரங்கம் சியாரா மாநில அரசுக்கு உரிமையானது. செப்டம்பர் 12, 1966இலிருந்து மார்ச்சு 15, 1971 வரை இங்கு ஆளுநராகப் பணியாற்றியவரும் இந்த விளையாட்டரங்கம் கட்டப்பட தலைமையேற்றவருமான *பிளாசிடொ அடெரால்டொ கேஸ்தலோவ்* பெயரில் இதற்கு முறையான பெயரிடப்பட்டுள்ளது.
# கேஸ்தலோவ் (சியாரா)

## வரலாறு

கேஸ்தலோவ் 1969 முதல் 1973 வரை கட்டப்பட்டு நவம்பர் 11, 1973இல் திறக்கப்பட்டது.  
இதனை சியாரா மாநில அரசு மே 2000 முதல் சீரமைக்கத் தொடங்கியது. மூன்று கட்டங்களாகப் பிரிக்கப்பட்ட இந்த சீரமைப்புப் பணி மே 16, 2001இல் துவங்கியது. 2014 உலகக்கோப்பைக்கான 12 விளையாட்டரங்களில் சீரமைப்பிற்குப் பின்னர் முதலில் தயாரான விளையாட்டரங்கம் இதுவே ஆகும்.  
<div></div>
| நாள் | நேரம் (UTC-03) | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| சூன் 14, 2014 | 16:00 | ஆட்டம் 7 | குழு டி |  |  |  |
| சூன் 17, 2014 | 16:00 | ஆட்டம் 17 | குழு ஏ |  |  |  |
| சூன் 21, 2014 | 16:00 | ஆட்டம் 29 | குழு ஜி |  |  |  |
| சூன் 24, 2014 | 17:00 | ஆட்டம் 38 | குழு சி |  |  |  |
| சூன் 29, 2014 | 13:00 | குழு பி முதலிடம் | ஆட்டம் 51 | குழு ஏ இரண்டாமிடம் | பதினாறுவர் சுற்று |  |
| சூலை 4, 2014 | 17:00 | ஆட்டம் 49 வெற்றியாளர் | ஆட்டம் 57 | ஆட்டம் 50 வெற்றியாளர் | காலிறுதி | } |
# நசர் (ஏவுகணை)

**நசர்** (Nasr, அரபி: نصر) பாக்கித்தான் நாட்டின் ஏவுகணை ஆகும். இது பாகிஸ்தான் *தேசிய அபிவிருத்தி மையத்தால்* ( National Development Complex- NDC) தயாரிக்கப்பட்டதாகும். இதன் தாக்கும் தொலைவு 60 கிலோமீட்டர்கள் ஆகும். இவ்வேவுகணை வாகனங்களில் வைத்து செலுத்தும் வண்ணம் வடிவமைக்கப்பட்டுள்ளது. இது 2011 ஆண்டு முதல் 2013 ஆம் ஆண்டு வரை சோதனை செய்யப்பட்டது. இது திட எரிபொருளைக் கொண்ட ஏவுகணை ஆகும்.
# நித்திய இளைப்பாற்றி (செபம்)

"**நித்திய இளைப்பாற்றி**" எனத்துவங்கும் கத்தோலிக்க திருச்சபையின் மன்றாட்டானது தூய்மை பெறும் நிலையில் இருக்கும் ஆன்மாக்களை விடுவிக்கும் படி ஏறெடுக்கப்படும் மன்றாட்டாகும். இது பிற மன்றாட்டுகளின் முடிவில் சொல்லப்படுவது வழக்கம். இதனை செபிப்பவருக்கு திருச்சபை வழங்கும் பலன்கள் உண்டு.
# நித்திய இளைப்பாற்றி (செபம்)

## செபம்

கத்தோலிக்க திருச்சபையின் இலத்தீன் வழிபாட்டு ரீதியில் இச்செபத்தின் வடிவம்:  
| தமிழில் |  |  |
| --- | --- | --- |
| Requiem Aeternam dona eis, Domine  
R. *et lux perpetua luceat eis*:  
Requiescant in pace.  
R. Amen. | **முதல்**: நித்திய இளைப்பாற்றியை அவர்களுக்குத் தந்தருளும் ஆண்டவரே  
**துணை**: முடிவில்லா ஒளி அவர்கள் மேல் ஒளிர்வதாக.  
**முதல்**: அவர்கள் அமைதியில் இளைப்பாறுவார்களாக.  
**துணை**: ஆமென் | } |
# பாபர் (சீர்வேக ஏவுகணை)

**பாபர் ஏவுகணை** (Babur, உருது: بابر) பாகிஸ்தான் நாட்டின் *தேசிய அபிவிருத்தி மையம்* தயாரித்த ஏவுகணை ஆகும். இவ்வேவுகணைக்கு முகலாய மன்னர் பாபரின் பெயர் சூட்டப்பட்டுள்ளது. இது பாகிஸ்தான் நாட்டின் முதல் சீர்வேக ஏவுகணை ஆகும். இதன் தாக்கும் திறன் 700 கிலோமீட்டர்கள் ஆகும். மேலும் இந்த ஏவுகணை *ரேடர்*களால் கண்டுபிடிக்க முடியாதபடி செல்லுமாறு வடிவமைக்கப்பட்டுள்ளது. 2005 ஆம் ஆண்டு அக்டோபர் முதல் இவ்வேவுகணை தயாரிக்கப்பட்டு வருகிறது.. இதன் உயரம் 6.25 மீட்டர்கள், விட்டம் 0.52 மீட்டர்கள் ஆகும். இதன் மொத்த எடை 1500 கிலோகிராம்கள் ஆகும். இதில் 300 கிலோகிராம் வெடிபொருளைச் சுமந்து செல்லும் ஆற்றல் உடையது. இதன் வேகம் 800 கிலோமீட்டர்கள்/மணி ஆகும். இதன் இயந்திரங்களின் எரிபொருட்கள் திட மற்றும் திரவ எரிபொருட்கள் ஆகும்.
# சாகீன்-1 (ஏவுகணை)

**சாகீன்-1** (Shaheen-I, உருது: 'شاهين) ஏவுகணை பாகிஸ்தான் நாட்டின் *தேசிய அபிவிருத்தி மையம்* (National Defence Complex- NDC) தயாரித்த ஏவுகணை ஆகும். இவை அமெரிக்காவின் *பெர்ஷிங்* ஏவுகணையை ஒத்தவை. இதில் *சாகீன்-1* மற்றும் *சாகீன்-1ஏ* என இரு வகை உண்டு. 1999 ஆம் ஆண்டு *சாகீன்-1* ஏவுகணையும் 2012 ஆம் ஆண்டு *சாகீன்-1ஏ* ஏவுகணையும் தயாரிக்கப்பட்டது. இவற்றின் உயரம் 12 மீட்டர்கள், விட்டம் ஒரு மீட்டர் ஆகும். *சாகீன்-1* 750 கிலோமீட்டர்கள் தொலைவிற்கும் *சாகீன்-1ஏ* 1,500 கிலோமீட்டர்கள் தொலைவிற்கும் சென்று தாக்கும் வகையில் உருவாக்கப்பட்டுள்ளன.சாகீன் என்பது பாகிஸ்தானின் மலைப்பகுதியில் வசிக்கும் ஒருவகை கழுகு (falcon) ஆகும்.
# ஆஸ்டியோகால்சின்

ஆஸ்டியோகால்சினின் படிக வடிவம்|250 px]]
**ஆஸ்டியோகால்சின்** (Osteocalcin) [மற்றொரு பெயர்: எலும்பு காமா-கார்பாக்சி குளுடாமிக் அமிலம் கொண்ட புரதம் (bone gamma-carboxyglutamic acid-containing protein; BGLAP)], எலும்பு, பல் மூலப் பகுதிகளில் காணப்படும் ஒரு நார்த்திசுவற்ற புரதமாகும். மனிதர்களில் இப்புரதம் நிறப்புரி 1- ல் உள்ள ஒரு (BGLAP) மரபணுவால் குறியாக்கம் செய்யப்படுகிறது. இதனுடைய ஏற்பி (GPRC6A) ஜி-புரதம் பிணைக்கப்பட்ட ஒன்றாகும். அத்திமூலச்செல்கள் மட்டுமே ஆஸ்டியோகால்சினைச் சுரக்கின்றன. எனவே, எலும்பு வளர்சிதைமாற்ற நெறிபடுத்தலில் (எலும்பு மற்றும் அதன் செல்கள் உருவாக்கத்தில்) இது பங்கேற்பதாகக் கருதப்படுகிறது. எலும்பு கனிமமாக்கலிலும், கால்சியம் அயனிகளின் சமநிலையைப் பேணுவதிலும் தொடர்பு கொண்டதாக உள்ளது. ஆஸ்டியோகால்சின் உடலில் ஒரு இயக்குநீரைப்போலச் செயற்படுகிறது: கணைய பீட்டா உயிரணுக்களிலிருந்து அதிகளவு இன்சுலினை வெளியிடச் செய்யும் அதேவேளையில் கொழுப்புச் செல்களிலிருந்து, இன்சுலினிற்கான உணர்திறனை அதிகரிக்கச் செய்யும் அடிப்போனெக்டின் என்னும் இயக்குநீரை வெளியிடச் செய்கிறது.
# ஸூரத்துல் மாஊன்

ஸூரத்துல் மாஊன் அற்பப் பொருட்கள் என்பது திருக்குர்ஆனின் 107வது அத்தியாயம் ஆகும்.  
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  
திருக்குர்ஆனின் 107 அத்தியாயமாகத் திகழும் ஸூரத்துல் மாஊன் (அற்பப் பொருட்கள்) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.
# ஸூரத்துல் மாஊன்

## பெயர்

<font color="green" size="2">**ஸூரத்துல் மாஊன் ** </font> அரபுச் சொல்லுக்கு <font color="green" size="2">**அற்பப் பொருட்கள் ** </font> எனப் பொருள்.
# ஸூரத்துல் மாஊன்

## அற்பப் பொருட்கள்

| இல | அரபு | தமிழாக்கம் |  |
| --- | --- | --- | --- |
| <span>بِسْمِ اللّهِ الرَّحْمـَنِ الرَّحِيم</span> | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |  |  |
| ۞107:1. | <span> أَرَأَيْتَ الَّذِي يُكَذِّبُ بِالدِّينِ</span> | (நபியே!) நியாயத் தீர்ப்பைப் பொய்ப்பிக்கின்றானே அவனை நீர் பார்த்தீரா? |  |
| ۞107:2. | <span> فَذَٰلِكَ الَّذِي يَدُعُّ الْيَتِيمَ</span> | பின்னர் அவன்தான் அநாதைகளை விரட்டுகிறான். |  |
| ۞107:3. | <span> وَلَا يَحُضُّ عَلَىٰ طَعَامِ الْمِسْكِينِ </span> | மேலும், ஏழைக்கு உணவளிப்பதின் பேரிலும் அவன் தூண்டுவதில்லை. |  |
| ۞107:4. | <span> فَوَيْلٌ لِّلْمُصَلِّينَ </span> | இன்னும், (கவனமற்ற) தொழுகையாளிகளுக்குக் கேடுதான். |  |
| ۞107:5. | <span> الَّذِينَ هُمْ عَن صَلَاتِهِمْ سَاهُونَ </span> | அவர்கள் எத்தகையோர் என்றால் தம் தொழுகையில் பராமுகமாக(வும், அசிரத்தையாக)வும் இருப்போர். |  |
| ۞107:6. | <span> الَّذِينَ هُمْ يُرَاءُونَ </span> | அவர்கள் பிறருக்குக் காண்பிக்(கவே தான் தொழு)கிறார்கள். |  |
| ۞107:7. | <span> وَيَمْنَعُونَ الْمَاعُونَ </span> | மேலும், அற்பமான (புழங்கும்) பொருள்களைக் (கொடுப்பதை விட்டும்) தடுக்கிறார்கள். | } |
# பரூச் மாவட்டம்

மாநிலத்தின் புதிய வரைபடம்]]  
**பரூச் மாவட்டம்** (Bharuch district), இந்திய மாநிலமாகிய குஜராத்தில் உள்ளது. இது குஜராத்தின் தென்பகுதியில், கடற்கரையை ஒட்டிய பகுதி. இந்த பகுதியின் வழியே, நர்மதை ஆறு, காம்பே வளைகுடா பகுதியில் கடலில் கலக்கிறது.  
இதன் தலைநகரம் பரூச். இங்கு 15 இலட்சத்துக்கும் அதிகமான மக்கள் வசிக்கின்றனர். இங்கு முசுலீம்களே அதிகளவில் உள்ளனர். இங்கு பல்வந்திரி தாக்கரே, திரிபுவன் உலுகார் உள்ளிட்ட கவிஞர்கள் வாழ்ந்தனர்.
# பரூச் மாவட்டம்

## வட்டங்கள்

இது எட்டு வட்டங்களாகப் பிரிக்கப்பட்டுள்ளது.
- பரூச்
- அங்கலேஸ்வர்
- ஜம்புசர்
- ஹான்சோட்
- வாகரா
- ஆமோத்
- வாலியா
- ஜகடியா
# பரூச் மாவட்டம்

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின்படி, பரூச் மாவட்ட மக்கள் தொகை 1,550,822 ஆகும்.. இம்மாவட்டத்தில் இசுலாமியர்கள் 57%ஆக உள்ளனர்.
# சங்கை எக்ஸ்பிரஸ்

**த சங்கை எக்ஸ்பிரஸ்** (The Sangai Express) என்பது வடகிழக்கு இந்தியாவில் உள்ள மணிப்பூரில் வெளியாகும் நாளிதழ். இது ஆங்கிலத்திலும் மணிப்புரிய மொழியிலும் வெளியாகிறது. மணிப்புரிய மொழிப் பதிப்பு பெங்காலி எழுத்துகளில் எழுதப்படுகிறது. இதன் தலைமையகம் இம்பாலில் உள்ளது. இது மணிப்புரில் அதிக எண்ணிக்கையில் விற்பனையாகும் நாளேடு . உள்ளூர்ச் செய்திகளுக்கு அதிக முக்கியத்துவம் அளிக்கப்படுகிறது. விளையாட்டு, அயலகவாழ் மக்கள், கல்வி பற்றிய செய்திகளும் சிறுகதைகளும் கவிதைகளும் வெளியிடப்படுகின்றன.  
குகி பழங்குடி மக்களால் பரவலாகப் படிக்கப்படுகின்றது. ஹாவ்ரங் கைரல். திங்சட் கொலை நிகழ்வுகளை ஒருதலைச் சார்புடன் வெளியிட்டதால் 2015 மே 17ல் குகி மாணவர் அமைப்பால் தடை செய்யப்பட்டது.
# டைம்ஸ் ஆஃப் அசாம்

டைம்ஸ் ஆஃப் அசாம் (Times of Assam) என்பது அசாமில் இருந்து வெளியாகும் நாளேடு. இது அசாம், இந்தியா, உலகம் எனப் பிரிவுகளுடன், சமூகம், விளையாட்டு போன்ற தலைப்புகளில் செய்திகளை வெளியிடுகிறது.  
அசாமில் அதிகம் பேர் படிக்கும் நாளிதழ்களில் இதுவும் ஒன்று.
# சுருள்வு (விளையாட்டு)

**சுருள்வு** (*curling*) என்ற விளையாட்டாளர்கள் பனிப்படுகையில் கற்களை நான்கு ஒன்றனுள் ஒன்றான வட்டங்களால் பிரிக்கப்பட்டுள்ள இலக்குப் பரப்பை நோக்கி சறுக்கவிட்டு விளையாடும் உடல் திறன் விளையாட்டு ஆகும். நான்கு உறுப்பினர்களைக் கொண்ட இரண்டு அணிகள் ஒவ்வொருவராக, கனத்த, தீட்டிய கருங்கற் கற்களை, (*பாறைகள்* எனவும் இவை அறியப்படும்) பனி *சுருள்வுப் படுகையினூடாக* பனியில் வட்டமாக குறிக்கப்பட்டிருக்கும் இலக்கான தங்கள் *இல்லத்தை* நோக்கி தள்ளிவிடுகின்றனர். ஒவ்வொரு அணிக்கும் எட்டு கற்கள் உள்ளன. விளையாட்டின் நோக்கம் ஒரு *ஆட்டத்தில்* மிகக்கூடிய புள்ளிகளைப் பெறுவதாகும். ஒரு முனையிலிருந்து இரு அணிகளும் தங்களின் அனைத்துக் கற்களையும் தள்ளி முடிந்தபின் இல்லத்தின் மையத்திற்கு அருகேயுள்ள கற்களுக்கு புள்ளிகள் வழங்கப்படும். ஓர் ஆட்டத்தில் எட்டு அல்லது பத்து *முனைகள்* இருக்கும்.  
கல் வீசுபவர் மெதுவான சுழற்சியுடன் தள்ளுவதால் கற்களுக்கு சுருண்ட பாதையில் செல்ல இயல்கிறது. மேலும் அணியின் மற்ற இருவர் சுருள்வு துடைப்பங்கள் கொண்டு அதனுடன் பயணித்து நகரும் கல்லுக்கு முன்புள்ள பனியின் நிலையை மாற்றுவதன் மூலம் கல்லின் வளைவுப்பாதையை தூண்ட முடியும். இந்த விளையாட்டில் சிறந்த பாதையையும் ஒவ்வொரு நிலைக்குமேற்ப கற்களை நிறுத்தவும் மிகுந்த உத்தியும் குழுப்பாங்கும் தேவையாகும். கல் தள்ளுபவரின் திறமையைப் பொறுத்தே வேணுடிய இடத்தில் கற்களை செலுத்த முடியும். இதனாலேயே இது "பனியின் சதுரங்கம்" எனப்படுகிறது.
# சுருள்வு (விளையாட்டு)

## மேலும் அறிய

-
-
# மு. ரா. கந்தசாமிக் கவிராயர்

**மு. ரா. கந்தசாமிக் கவிராயர்** (இறப்பு: 1918) தமிழகப் புலவரும், பத்திரிகையாசிரியரும், பதிப்பாளரும், உரையாசிரியரும் ஆவார்.
# மு. ரா. கந்தசாமிக் கவிராயர்

## வாழ்க்கைக் குறிப்பு

மு. ரா. கந்தசாமிக் கவிராயர் முகவூர் இராமசாமிக் கவிராயரின் மூன்றாவது மகனாவார். துறைசை ஆதீனம் நமச்சிவாயத்திடம் கல்வி பயின்றார். மகாவித்வான் மீனாட்சிசுந்தரம் பிள்ளையுடன் நட்பு கொண்டிருந்தார். சிறிது காலம் ஆசிரியராகவும், பின்னர் 1909-இல் மதுரையில் விவேகபாநு அச்சகம் தொடங்கி, "விவேகபாநு', 'வித்தியாபாநு' ஆகிய பத்திரிகைகளையும் நடத்தியவர். ஆரணிய காண்டத்திற்கு 1903-இல் உரை இயற்றினார். இவர் சேற்றூர் சமத்தான வித்துவானும், மதுரைத் தமிழ்ச் சங்கப் புலவரும், திருவாவடுதுறை ஆதீனப் புலவர்களுள் ஒருவருமாவார். மு. ரா. அருணாசலக் கவிராயர் இவருடைய அண்ணன் ஆவார்.
# மு. ரா. கந்தசாமிக் கவிராயர்

## இவரின் படைப்புகள்

- திருப்பேரூர் திரிபந்தாதி
- குமண சரித்திரம் (1907, 1913)
- பவ நிவேத நாயகியம்மை பிள்ளைத்தமிழ்
- கருமலையாண்டவர் துதி மஞ்சரி
- அரிமழத் தலபுராணம் (1907)
- வியாசத் திரட்டு (இரண்டு பாகங்கள், 1915)
- தனிச்செய்யுட் சிந்தாமணி (பல புலவர்களியற்றிய செய்யுள்களின் தொகுப்பு, 767 பக்கங்கள், 1908)
- ஸ்ரீமத் கம்பராமாயணம்: ஆரணியகாண்டம் மூலமும் உரையும்
- தமிழ்க் கட்டுரைக் களஞ்சியம்
- அரசஞ்சண்முகனார் இயற்றிய ஏகபாத நூற்றந்தாதிக்குப் பொருள் விளக்கம்
# கார்த்திக் சுப்புராஜ்

**கார்த்திக் சுப்புராஜ்** (*Karthik Subbaraj*) தமிழ்த் திரைப்பட இயக்குனராவார். தமிழகத்தின் மதுரை மாவட்டத்தில் பிறந்த இவர், தனது பள்ளிப் படிப்பை மதுரை எஸ்.பி.ஒ.ஏ பதின்ம மேல்நிலைப் பள்ளியிலும், திருப்பரங்குன்றம் தியாகராசர் பொறியியல் கல்லூரியில் பொறியியலும் முடித்தார். 2012ம் ஆண்டு அக்டோபர் மாதம் 19ம் நாள் வெளிவந்த பீட்சா திரைப்படத்தின் மூலம் திரைப்பட இயக்குனரானார்.
# கார்த்திக் சுப்புராஜ்

## திரையுலகம்

### இயக்குநராக

| ஆண்டு | திரைப்படம் | நடிப்பு | மொழி | குறிப்புகள் |  |
| --- | --- | --- | --- | --- | --- |
| 2012 | *பீட்சா* | விஜய் சேதுபதி, ரம்யா நம்பீசன் | தமிழ் | சிறந்த அறிமுக இயக்குனருக்கான சீமா (SIIMA) விருது
சிறந்த கதை மற்றும் திரைக்கதைக்கான விஜய் குழுமத்தின் விருது (விஜய் விருதுகள்)
சிறந்த திரைக்கதை ஆசிரியருக்கான விகடன் குழுமத்தின் விருது (விகடன் விருதுகள்) |  |
| 2014 | *ஜிகர்தண்டா* | சித்தார்த், லட்சுமி மேனன் | தமிழ் |  |  |
| 2015 | *பென்ஞ் டாக்கீஸ்* | விஜய் சேதுபதி, பாபி சிம்ஹா | தமிழ் |  |  |
| 2016 | *இறைவி (திரைப்படம்)* | எஸ். ஜே. சூர்யா, விஜய் சேதுபதி, பாபி சிம்ஹா | தமிழ் |  |  |
| 2018 | *மெர்குரி* | பிரபு தேவா, ரம்யா நம்பீசன் | தமிழ் | Silent film |  |
| 2019 | *பேட்ட* | ரஜினிகாந்த், விஜய் சேதுபதி, பாபி சிம்ஹா, சிம்ரன், திரிசா | தமிழ் |  |  |
| 2020 | *புத்தம் புது காலை(Miracle)* | ஜெயராம், ஊர்வசி | தமிழ் | அமேசான் பிரைம் வீடியோவில் வெளியிடப்பட்டது |  |
| 2021 | *ஜகமே தந்திரம்* | தனுஷ் | தமிழ் | நெட்ஃபிளிக்ஸில் வெளியிடப்பட்டது |  |
| 2021 | *நவரசா* | சூர்யா | தமிழ் | நெட்ஃபிளிக்ஸில் வெளியிடப்பட்டது |  |
| 2022 | *மகான்* | விக்ரம் | தமிழ் | அமேசான் பிரைம் வீடியோவில் வெளியிடப்பட்டது |  |
| 2023 | *ஜிகர்தண்டா டபுள்எக்ஸ்* | ராகவா லாரன்ஸ், S.J.சூர்யா | தமிழ் | சிறந்த இயக்குனருக்கான ஆனந்த விகடன் சினிமா விருது |  |
| 2025 | *ரெட்ரோ* | சூர்யா | தமிழ் | 100 கோடிக்கு மேல் வசூல் செய்த திரைப்படம் | } |
# பட்டிமன்றம் ராஜா

**பட்டிமன்றம் ராஜா** (*Pattimandram Raja*) என்று பிரபலமாக அறியப்படும் சிம்சன் ராஜா என்பவர் தமிழ்நாடு மாநிலம், மதுரையைச் சேர்ந்த ஓர் தமிழ்த் திரைப்பட நடிகர், நகைச்சுவை மற்றும் பட்டிமன்றப் பேச்சாளராவார். சன் தொலைக்காட்சியில் நாள்தோறும் காலை ஒளிபரப்பப்படும் *வாங்க பேசலாம்* நிகழ்ச்சியின் தொகுப்பாளராகவும் உள்ளார். சிவாஜி திரைப்படத்தின் மூலம் தமிழ்த் திரைத்துறைக்கு அறிமுகமான இவர் மதுரை யுணைட்டட் வங்கியில் பணிபுரிந்து கொண்டிருந்தார். தமிழ் மொழி பேச்சு நிகழ்ச்சிகளில் (பட்டிமன்றம்) தனது உரைகளுக்காக பிரபலமான அறியப்பட்ட ஓர் இந்திய தொலைக்காட்சி ஆளுமை ஆவார். சாலமன் பாப்பையாவால் நடத்தப்பட்ட விவாதப் பேச்சு நிகழ்ச்சிகளில் இவர் ஆற்றிய உரைகள் அவரை உலகெங்கிலும் உள்ள தமிழ் இல்லங்களில் பிரபலமாக்கியது.
# பட்டிமன்றம் ராஜா

## வாழ்க்கைக் குறிப்பு

'பட்டிமன்றம்' ராஜா' மதுரைக்கு அருகில் உள்ள கீழமாத்தூர் என்ற கிராமத்தில் பிறந்தார். இவரது பெற்றோர் கிராமத்தில் உள்ள ஒரு பள்ளியில் ஆசிரியர்களாக இருந்தனர். மதுரையில் உள்ள செயின்ட் பிரிட்டோ மேல்நிலைப் பள்ளியில் இவர் பள்ளிப் படிப்பை முடித்தார். மதுரை அமெரிக்கன் கல்லூரியில் பி.காம்., பட்டப்படிப்பை முடித்த ராஜா, மதுரை காமராஜர் பல்கலைக்கழகத்தில் எம்.ஏ., (பத்திரிகை மற்றும் மக்கள் தொடர்பு) படித்தார். 1984 முதல் 2019 வரை யுனைடெட் பேங்க் ஆஃப் இந்தியாவில் பணியாற்றினார்.  
சாலமன் பாப்பையாவுடன் பல நாடுகளுக்குப் பயணம் செய்து விவாதப் பேச்சாளராகப் பிரபலமானார். சன் தொலைக்காட்சியில் திருவிழாக் காலங்களில் ஒளிபரப்பாகும் புகழ்பெற்ற பட்டிமன்றம் நிகழ்ச்சிகளில் பல்வேறு பகுதிகளைப் பற்றிய தகவல்களை புத்திசாலித்தனமான மற்றும் நகைச்சுவையான பேச்சுகளால் இவர் புகழ் பெற்றார். வாங்க பேசலாம் போன்ற பேச்சு நிகழ்ச்சிகள் மூலம் நடப்பு விவகார தகவல்களையும் வழங்கினார். அமெரிக்கா, ஐக்கிய இராச்சியம், பிரான்சு, ஆத்திரேலியா, சப்பான், மத்திய கிழக்கு, சீசெல்சு, தென்னாப்பிரிக்கா, சிங்கப்பூர், தென்கிழக்கு ஆசியா, இலங்கை உட்பட உலகம் முழுவதும் 9,000+ நிகழ்ச்சிகளை நடத்தியுள்ளார். சிவாஜி (2007), குரு என் ஆளு (2009) மற்றும் இதற்குத்தானே ஆசைப்பட்டாய் பாலகுமாரா (2013) உட்பட சில நன்கு அறியப்பட்ட தமிழ் படங்களில் நடித்தார்.
# பட்டிமன்றம் ராஜா

## நடித்த படங்கள்

| **ஆண்டு** | **திரைப்படம்** | **கதாபாத்திரத்தின் பெயர்** | **மொழி** |  |
| --- | --- | --- | --- | --- |
| 2007 | *சிவாஜி* | இராமலிங்கம் | தமிழ் |  |
| 2009 | *குரு என் ஆளு* | குருவின் தந்தை | தமிழ் |  |
| 2010 | *குரு சிஷ்யன்* | தமிழ் |  |  |
| 2011 | *மாப்பிள்ளை* | சரவணனின் தந்தை | தமிழ் |  |
| 2011 | *கோ* | ஜெயராமன் | தமிழ் |  |
| 2012 | *மயிலு* | தமிழ் |  |  |
| 2013 | *கண்ணா லட்டு தின்ன ஆசையா* | சிவாவின் தந்தை | தமிழ் |  |
| 2013 | *பட்டத்து யானை* | ராஜாராம் | தமிழ் |  |
| 2013 | *இதற்குத்தானே ஆசைப்பட்டாய் பாலகுமாரா* | குமுதாவின் தந்தை | தமிழ் | } |
# ஊத்தங்கால்

**ஊத்தங்கால்** என்னும் ஊர், தமிழ்நாட்டின் கடலூர் மாவட்டம், விருத்தாசலம் வட்டத்தில் நெய்வேலிக்கு மிக அருகில் அமைந்துள்ள ஓர் ஊராகும்.